cyanic-selkie/wikianc huggingface dataset:
Միքայել Ջոթյան
Կենսագրություն
1955 թ.-ին Միքայել Ջոթյանն ընդունվում է Մոսկվայի բժշկական ակադեմիայի պեդիատորիայի ինստիտուտի ասպիրանտուրան և հաջողությամբ ավարտելուց հետո վերադառնում է մայր կրթօջախ՝ Երևանի պետական բժշկական ինստիտուտ, որտեղ սկզբից աշխատում է իբրև ասիստենտ, իսկ 1967 թ.-ին բժշկագիտության թեկնածուի, 1968 թ.-ին դոցենտի կոչումներ ստանալուց հետո իր հարուստ փորձն ու գիտելիքներն է հաղորդում ապագա բժիշկներին։ Բժշկագիտության մեջ լուրջ ներդրում ունի հատկապես նրա «Աղեստամոքսային տրակտի սուր խանգարումների տոքսիկ ձևերի կլինիկան ու բուժումը հարավի շոգ կլիմայի պայմաններում» աշխատությունը. այն ժամանակ, երբ երեխաների մահացությունը բարձր թիվ էր կազմում, այս մեթոդի ներդրման շնորհիվ հարյուրավոր մանուկների կյանք փրկվեց։
Ստեղծագործություններ և ճանաչում
Միքայել Ջոթյանը բժշկագիտությանը, մասնավորապես մանկաբուժության հիմնահարցերին նվիրված երեքուկես տասնյակ գիտական աշխատությունների ու հոդվածների հեղինակ է։ Մխիթար Հերացու անվան բժշկական համալսարանի 70-ամյակի առթիվ երկարամյա գիտամանկավարժական և վարչական աշխատանքի համար պարգևատրվել է ոսկե մեդալով (2000 թ.)։
Կատեգորիա:Հայ բժիշկներ Կատեգորիա:Երևան քաղաքում մահացածներ Կատեգորիա:Հայ մանկաբույժներ Կատեգորիա:Մեծ Պարնի գյուղում ծնվածներ Կատեգորիա:Երկրորդ համաշխարհային պատերազմին մասնակցած հայեր Կատեգորիա:Գիտությունների թեկնածուներ Կատեգորիա:Երևանի պետական բժշկական համալսարան Կատեգորիա:Հայրենական պատերազմի 1-ին աստիճանի շքանշանակիրներ
Չիրաղլի (Դաշկեսանի շրջան)
Չիրաղլի (Çıraqlı), գյուղ ներկայիս Ադրբեջանական Հանրապետության Դաշկեսանի շրջանում։
Արտաքին հղումներ
Կատեգորիա:Դաշկեսանի շրջանի բնակավայրեր
Գուրգեն Ավետիսյան (անասնաբույծ)
Գուրգեն Բաղդասարի Ավետիսյան (ծնվել է1935 թվականի դեկտեմբերի 30-ին Գեղարքունիքի մարզի Զոլաքար գյուղում), անասնաբույծ-սերումնաբան։
Գործունեություն
Գյուղատնտեսական գիտությունների դոկտոր (2009)։ Ավարտել է Երևանի անասնաբուծական-անասնաբուժական ինստիտուտ ը (1957)։ 1957–1961 թվականներին աշխատել է Մարտունիի (այժմ՝ Գեղարքունիքի մարզում) տոհմաբուծարանում՝ որպես անասնաբույծ-սերումնաբան, 1962–1965 թվականներին՝ Երևանի անասնաբուծական-անասնաբուժական ինստիտուտ ի գյուղատնտեսական կենդանիների բուծման և ծագումնաբանության ամբիոնի դասախոս, 1965–1987 թվականներին Հայաստանի Ազգային Ագրարային Գիտահետազոտական Ինստիտուտի (1987 թվականից՝ Գյուղատնտեսության նախարարության Սննդամթերքի անվտանգության ոլորտի ռիսկերի գնահատման և վերլուծության գիտական կենտրոն) առաջատար մասնագետ։
Գուրգեն Ավետիսյանը հայկական կիսակոպտաբուրդ ոչխարի ցեղի Մարտունիի ներցեղային տիպի հեղինակներից է։ Աշխատանքները վերաբերում են ոչխարների տեղական ցեղերի բարելավման հարցերին։
Ադենոմիոմատոզ
Ադենոմիոմատոզ  բարորակ գոյացություն է,  բնորոշ է լեղապարկի պատի հիպերպլաստիկ փոփոխություններ, որի   էթիոլոգիան հայտնի չէ ։ Ադենոմիոմատոզը բնութագրվում է  լորձաթաղանթի աճով,  մկանային պատի հաստացմամբ և  ներպատային դիվերտիկուլի  կամ սինուսի  ձևավորմամբ, որն  անվանում են Ռոկիտանսկի - Աշոֆի սինուս։
Ռոկիտանսկի - Աշոֆի սինուս
Ռոկիտանսկի - Աշոֆի սինուսները պսևդոդիվերտիկուլներ են կամ լեղապարկ ի պատից առաջացած գրպանիկներ։ Նրանք կարող են լինել միկրոսկոպիկ կամ մակրոսկոպիկ չափերի։   Ըստ հիստոլոգիայ ի   դրանք լեղապարկի լորձաթաղանթ ի  արտափքումներն են դեպի մկանային շերտ ։
Ռոկիտանսկի - Աշոֆի սինուսները պաթոլոգիա չեն համարվում, բայց կարող են ասոցացված լինել խոլեցիտիտ ի հետ ։
Նրանք ձևավորվում են   պատի վրա ճնշման մեծացման  և լեղապարկի պատի  կրկնակի վնասման հետևանքով ։
Ուղեկցող հիվանդություններ
Սև պիգմենտային քարերը կարող են ձևավորել լեղապարկի Ռոկիտանսկի - Աշոֆի սինուսները  40-50 տարեկան հասակում,  բնորոշ ռիսկի գործոնների բացակայության  դեպքում ։ Հետևաբար նրանք ասոցացված են լեղաքարային հիվանդության (խոլելիթիազ) հետ։ Լեղապարկի քաղցկեղը որոշ դեպքերում նույնպես  ծագում է Ռոկիտանսկի - Աշոֆի սինուսներից ։
Ախտորոշում
Որովայնի ուլտրաձայնային հետազոտությամբ Ռոկիտանսկի - Աշոֆի սինուսները երևում են որպես բարձր էխոգենությամբ հանգույցներ ՝ մանր խոլեստերոլային կալցիֆիկատների առկայությամբ : ՄՌՏ-ն նույնպես կարևոր դեր է խաղում Ռոկիտանսկի - Աշոֆի սինուսների ախտորոշման հարցում ։
Հեղինակներ
Ռոկիտանսկի - Աշոֆի սինուսները անվանվել են Կառլ Ֆրեիհեր Վոն Ռոկիտանսկի ի (1804–1878), ախտաբան Վիեննայում, Ավստրիա  և Լյուդվիգ Աշոֆի ի պատվին (1866–1942) ախտաբան Բոննում, Գերմանիա  :
Ծանոթագրություններ
Կատեգորիա:Հեպատոլոգիա Կատեգորիա:Լյարդի քաղցկեղ Կատեգորիա:Առաջնային սկլերոզացնող խոլանգիտ Կատեգորիա:Ալկոհոլի չարաշահում Կատեգորիա:Լեղապարկի քաղցկեղ Կատեգորիա:Պոլիպ Կատեգորիա:Լեղաքարային հիվանդություն
Անդրիուս Պոյավիս
Եվրատեսիլ 2013
2012 թվականի դեկտեմբերի 20-ին Անդրիուսը Something երգով հաղթել է Լիտվայի ազգային ընտրությունում և 2013 թվականի մայիսին ներկայացրել է Լիտվան Եվրատեսիլ 2013 երգի մրցույթում և եզրափակիչ փուլում զբաղեցրել է 22-րդ հորիզոնականը ։
Ծանոթագրություններ
Կատեգորիա:Լիտվացի երգիչներ Կատեգորիա:Եվրատեսիլ 2013 երգի մրցույթի մասնակիցներ
(8464) Պոլիշուկ
(8464) Պոլիշուկ (Polishook), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 2-ին Շելտ Բասի կողմից Սայդինգ Սփրինգում ։
Միջին հեռավորությունը Արեգակից կազմում է 2,642614 ա. մ., առավելագույնը մոտենում է 2,2308 ա. մ. հեռավորության վրա և հեռանում 3,0544 ա. մ. ։ Արեգակի շուրջ մեկ ամբողջական պտույտ է կատարում 1569,09 երկրային օրվա ընթացքում, իր ուղեծրով շարժվելով միջինում 0,229432 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,44° անկյուն։
Արտաքին հղումներ
Կատեգորիա:1981 թվականին հայտնաբերված աստղագիտական մարմիններ Կատեգորիա:Շելտ Բասի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ատոպիկ մաշկաբորբ
Ատոպիկ մաշկաբորբ (ԱՄ), հայտնի է նաև որպես ատոպիկ էկզեմա, մաշկի բորբոքային ախտահարման տեսակ (դերմատիտ) ։ Հանգեցնում է մաշկի քորի, կարմրության, այտուցվածության և ճաքերի առաջացման ։ «Լացող» մաքուր արտադրությունը ժամանակի ընթացքում կարող է պղտորվել ։ Թեև այս վիճակը կարող է զարգանալ ցանկացած տարիքում, տիպիկ է համարվում նրա զարգացումը մանկական հասակում և տարիների ընթացքում ծանրանում է ։ Մինչև մեկ տարեկան երեխաների մոտ պրոցեսի մեջ կարող է ընդգրկված լինել ամբողջ մարմինը ։ Տարիքի աճին զուգահեռ հիմնական ախտահարման տեղերը դառնում են ծնկների հետին մակերեսները և դաստակի առաջային մասը ։ Մեծահասակների մոտ ձեռքերը և ոտքերը ամենահաճախ ախտահարվող տեղամասերն են ։ Քորելու հետևանքով ախտանիշները վատթարանում են և մեծ է մաշկային ինֆեկցիաների զարգացման ռիսկը ։ Ատոպիկ դերմատիտով տառապող շատ մարդկանց մոտ զարգանում է ալերգիկ ռինիտ կամ ասթմա ։
Պատճառն անհայտ է, բայց համարվում է, որ կա կապ ժառանգականության, իմուն համակարգի դիսֆունկցիայի, արտաքին միջավայրի ազդեցության և մաշկի թափանցելիության փոփոխության հետ ։ Եթե միաձվանի երկվորյակներից մեկն ունի այս խնդիրը, ապա մյուսի ախտահարվելու հավանականությունը 85% է ։ Քաղաքաբնակները և չոր կլիմայական պայմաններում բնակվողները ավելի հաճախ են հիվանդանում ։ Որոշ քիմիական նյութեր, ինչպես նաև ձեռքերի հաճախակի լվացումը վատացնում է հիվանդի վիճակը ։ Էմոցիոնալ լարված վիճակը թեև կարող է վատացնել վիճակը, սակայն չի հանդիսանում պատճառ ։ Այս վիճակը վարակիչ չէ ։ Ախտորոշումը մեծ մասամբ հիմնվում է ախտանշանների վրա ։ Այլ հիվանդություններից, որոնք պետք է բացառել մինչև վերջնական ախտորոշումը դնելը, ներառում են կոնտակտային դերմատիտը, պսորիազը և սեբորեային դերմատիտը ։
Բուժումը նախ և առաջ ներառում է խուսափում այնպիսի նյութերի հետ շփումից, որոնցից վիճակը վատթարանում է, ամենօրյա լոգանքներ և դրանից հետո խոնավեցնող քսուկների օգտարգործում, սրացումների շրջանում ստերոիդային կրեմների կիրառում և հակաքորային միջոցներով ախտանշանային բուժում ։ Վիճակի վատացման պատճառ կարող են լինել բրդյա հագուստը, օճառը, օծանելիքը, փոշին, ծխախոտի ծուխը և քլորը ։ Որոշների մոտ կարող է անցկացվել բուսաբուժում ։ Ստերոիդային դեղահաբերը և կրեմները, հիմնված կալցինեվրինի արգելակիչների վրա, երբեմն կարող են լինել օգտակար, այլ միջոցների անարդյունավետության դեպքում ։ Հակաբիոտիկների (ներքին ընդունման կամ տեղային) անհրաժեշտություն կարող է առաջանալ բակտերիալ ինֆեկցիայի միացման դեպքում ։ Սննդակարգի փոփոխության կարիք կարող է լինել սննդային ալերգիայի կասկածի դեպքում ։
Ատոպիկ դերմատիտ զարգանում է մարդկանց 20%-ի մոտ՝ նրանց կյանքի որոշակի շրջանում ։ Այն առավել հաճախ է հանդիպում մանկահասակ երեխաների մոտ ։ Կանայք և տղամարդիկ ախտահարվում են հավասար հաճախականությամբ ։ Շատերի մոտ այս վիճակը հետ է զարգանում ։ Ատոպիկ դերմատիտը, երբեմն անվանվում է էկզեմա տերմինով, որը մաշկային մեծ խումբ կազմող հիվանդությունների ընդհանուր բնորոշումն է ։ Այլ անուններից են «մանկական էկզեմա», «ծալիչ էկզեմա», «Բեզնիերի քորպտիկ», «ալեգիկ դերմատիտ» և «նեյրոդերմիտ» ։
Ախտանշաններ
ԱԴ-ն սովորաբար հանդիպում է կոպերի շրջանում և դրսևորվում է այնպիսի նշաններով, ինչպիսիք են Դեննի-Մորգանի ենթաակնակապճային ծալքը, ստորականջային ճաքը, հարակնակապճային գունակավորումը ։ Հետբորբոքային գերգունակավորումը տալիս է «կեղտոտ պարանոցի» պատկեր։ Որքինացումը, քերծվածքները և էրոզիաները կամ իրանի շրջանում կեղևների ի հայտ գալը վկայում է երկրորդային ինֆեկցիայի միացման մասին։ Ծալիչ էկզեման՝ ոչ հստակ եզրերով, հաճախ տեղակայվում է դաստակի վրա, կոճերի շրջանում, ձեռքի մատների մանր հոդերի և ոտքերի վրա ։
Պատճառագիտություն
ԱԴ-ի պատճառը հայտնի չէ, չնայած կան որոշ վկայություններ գենետիկական, էկոլոգիական և իմունոլոգիական գործոնների ունեցած դերի վերաբերյալ ։
Գենետիկա
ԱԴ ունեցող շատ մարդկանց մոտ դիտվում են ատոպիայի ընտանեկան դեպքեր։ Ատոպիան դանդաղ տիպի ալերգիկ գերզգայունության ռեակցիա է, որը դրսևորվում է ասթմայով, սննդային ալերգիայով, ատոպիկ դերմատիտով կամ ռինիտով ։
Ատոպիկ դերմատիտով տառապողների 30%-ի մոտ հայտնաբերված է ֆիլագրինի սինթեզի համար պատասխանատու գենի մուտացիա, ինչն էլ մեծացնում է ատոպիկ դերմատիտի և բրոնխիալ ասթմայի վաղ սկզբի ռիսկը ։
Հիգիենիկ կանխավարկած
Հիգիենիկ կանխավարկածի համաձայն, այն դեպքում երբ երեխաները մեծանում են ալերգենների հետ մշտական կոնտակտի պայմաններում, նրանց իմուն համակարգը մեծ մաս դեպքերում դիմադրունակ է դառնում, և, ընդհակառակը, այն երեխաները, ովքեր մեծանում են «սանիտարական» միջավայրում հետագայում դառնում են առավել խոցելի և նրանց մոտ հաճախ են դիտվում ալերգիաներ։ Այս կանխավարկածն ունի որոշակի ընդունում ։ Մանկական հասակում կոնտակտը շների հետ հանդիսանում է ցածր ռիսկի գործոն դերմատիտի զարգացման համար ։ Համաճարակաբանական հետազոտությունները ցույց են տալիս, որ հելմինթներն ունեն պաշտպանիչ դեր՝ կանխելով ալերգիկ վիճակների զարգացումը ։ Վատ հիգիենա ունեցող երեխաների մոտ դերմատիտի զարգացման ռիսկը նույնքան ցածր է, որքան այն երեխաների մոտ, ովքեր խմում են կաթ առանց պաստերիզացման ։
Ալերգեններ
Ոչ մեծ տոկոս դեպքերում ատոպիկ դերմատիտը պայմանավորված է լինում սննդի հանդեպ գերզգայունության առաջացմամբ ։ Բացի դրանից, առկա դերմատիտի պարագայում ինչպես սննդային, այնպես էլ միջավայրային ալերգենները կարող են վատթարացնել իրավիճակը ։ Համարվում է, որ փոշու տզերի հետ կոնտակտը մեծացնում է ատոպիկ դերմատիտի առաջացման ռիսկը ։ Սննդակարգում մրգերի գերակայությունն ունի պաշտպանողական, իսկ արագ սնունդը ընդհակառակը վնասող ազդեցություն ։ Երբեմն ատոպիկ դերմատիտը ասոցացվում է ցելիակիայի և գլյուտենային գերզգայունության հետ, սննդակարգից գլյուտենի բացառումը բերում է վիճակի լավացման, ինչն էլ ենթադրում է, որ վերջինս ունի գրգռող ազդեցություն ։
Ոսկեգույն ստաֆիլակոկի դերը
ԱԴ-ով տառապողների մաշկային միկրոֆլորայում բավականին հաճախ է հանդիպում ոսկեգույն ստաֆիլակոկը (S. aureus) : Հետազոտությունները ցույց են տվել, որ S. aureus - ը ներթափանցելով պատնեշային ֆունկցիան կորցրած մաշկով, բերում է որոշակի ցիտոկինների էքսպրեսիայի մեծացման, ինչն էլ ավելի է սրում հիվանդի վիճակը ։
Կոշտ ջուր
Երեխաների մոտ ատոպիկ դերմատիտը կարող է կապված լինել ջրում կալցիումի կարբոնատի մակարդակի կամ այսպես կոչված կոշտ ջրի ներքին ընդունման հետ ։ Մինչ օրս այս տեսակետը պաշտպանվում է Մեծ Բրիտանիայի, Իսպանիայի և Ճապոնիայի կողմից ։
Ախտորոշում
Ատոպիկ դերմատիտը սովորաբար ախտորոշվում է կլինիկորեն՝ առանց լրացուցիչ հատուկ թեստավորման ։ Այդուհանդերձ, կան մշակված որոշակի չափորոշիչներ, որոնք օգնում են ախտորոշման ընթացքում. Բազմաթիվ չափորոշիչների մեջ առավել մեծ հավանության է արժանացել Հանիֆինի և Ռաջկայի աշխատանքների վրա հիմնված բրիտանական չափանիշները ։
Բաթբոլդ Սուխբաաթարին
Բաթբոլդ Սուխբաաթարին  (Сүхбаатарын Батболд, ), պետական և քաղաքական գործիչ, 2009 թվականի հոկտեմբերի 29-ից մինչև 2012 թվականի օգոստոսի 9-ը եղել է Մոնղոլիայի վարչապետ։ Վարչապետ նշանակվելուց առաջ նա աշխատել է որպես արտաքին գործերի նախարար իր նախորդի` Սանջիյին Բայարի կառավարությունում։
Ատոպիկ մաշկաբորբ
Բուժում
Չկա բուժման հստակ մարտավարություն ԱԴ-ի համար, կիրառվում է ախտանշանային բուժում, որն օգնում է գանգատների մեղմացմանը ։
Բաթբոլդ Սուխբաաթարին
2011 թվականին Բեթբոլդը ոչ պետական ​​կառավարման «Գլոբալ աշխարհի փառատոն» հիմնադրամի կողմից կազմակերպված «Աշխարհի գլոբալ փառատոն» անցացնելու համար պետական գանձարանից 150 միլիոն մոնղոլական տուգրիկ (120 հազար ԱՄՆ դոլար) է նվիրել։ Հիմնադրամի հիմնադիրն է Մուն Հեն Ջինը     ։
Ատոպիկ մաշկաբորբ
Ապրելակերպ
Խոնավեցնող միջոցների կիրառումը կանխում է մաշկի չորությունը և նվազեցնում դեղորայքային միջոցների օգտագործման անհրաժեշտությունը ։ Ատոպիկ դերմատիտով տառապողները փաստում են, որ մաշկի հիդրատացիային զուգահեռ նրանց մոտ հիմնական ախտանշաբանությունը թեթևանում է ։
Բաթբոլդ Սուխբաաթարին
Կենսագրություն
Բաթբոլդը ծնվել է 1963 թվականի հունիսի 24-ին, Ուլան Բատորում, բժիշկների ընտանիքում։ Ավարտել է Ուլան Բատորի ավագ դպրոցը։ 1986 թվականին ավարտել է Մոսկվայի միջազգային հարաբերությունների պետական ինստիտուտը, 1991 թվականին` Լոնդոնի բիզնես դպրոցը։ Նա նաև 2002 թվականին սովորել է Մոսկվայում Ռուսաստանի Դաշնության արտաքին գործերի նախարարության դիվանագիտական ​​ակադեմիայում ։
Ատոպիկ մաշկաբորբ
Ապրելակերպ
Առողջության պահպանման ոլորտի մասնագետները ԱԴ ունեցողներին խորհուրդ են տալիս կանոնավոր կերպով գոլ լոգանքներ ընդունել, հատկապես աղաջրով, որը միտված է մաշկի խոնավության պահպանմանը ։ Բամբակյա հագուստից խուսափելը, որպես կանոն բերում է վիճակի լավացման։ Մետաքսյա և արծաթապատ հագուստը կարող է դրական ազդեցություն ունենալ ։ Հաղորդվել է նաև սպիտակեցնող նյութերով լոգանքի ընդունման լավ ներգործության մասին ։
Սննդակարգ
D վիտամինի ունեցած դերի մասին հավաստի տվյալներ չկան, թեև կան որոշակի ապացույցներ՝ կապված այս վիտամինի և ատոպիկ դերմատիտի ախտանշաբանության բարելավման հետ ։
Որոշ պրոբիոտիկներ, ունեն դրական ազդեցություն և իջեցնում են ԱԴ-ի հանդիպման հաճախականությունը մոտ 20%-ով ։ Դա վկայում է հիվանդության ախտաբանության մեջ բակտերալ որոշ շտամների ունեցած դերը ։
Ցելիակիա կամ գլյուտենային գերզգայունություն ունեցող մարդկանց մոտ սննդակարգից գլյուտենի բացառումը բարելավում է ախտանշաբանությունը, ինչպես նաև կանխում է նոր սրացումների առաջացումը ։
Դեղորայքային բուժում
Կորտիկոստերոիդները, օրինակ հիդրոկորտիզոնը արդյունավետ է ԱԴ-ի բուժման մեջ ։ Եթե կորտիկոստերոիդներով կամ խոնավեցնող միջոցներով բուժումը արդյունք չի տալիս, դիմում են կարճաժամկետ բուժման կուրսի կալցինեվրինի արգելակիչներով, օրինակ տակրոլիմուսով կամ պիմեկրոլիմուսով, թեև նրանց օգտագործումը վիճելի է, քանզի կան արված որոշ հետազոտություններ, որտեղից պարզ է դարձել, որ այս խմբի դեղորայքն ունի մաշկի քաղցկեղ և լիմֆոմա առաջացնելու հակում ։ 2007 թվականի մետաանալիզի տվյալները ցույց տվեցին, որ պիմեկրոլիմուսը պակաս արդյունավետ է, քան կորտիկոստերոիդները և տակրոլիմուսը ։ Սակայն 2015 թվականի մետաանալիզի տվյալներից պարզ դարձավ, որ տակրոլիմուսը և պիմեկրոլիմուսը ավելի արդյունավետ են, քան ցածր դեղաչափով կորտիկոստերոիդները և չի ապացուցվել նրանց կողմից մաշկի քաղցկեղային կամ ապաճական փոփոխություններ առաջացնելու վարկածը Այլընտրաքային բուժման մեջ կարող են օգտագործվել համակարգային իմունաճնշիչներ, օրինակ ցիկլոսպորին, մեթոտրեքսատ, ինտերֆերոն գամմա-1b, միկոֆենոլատ մոֆենիլ կամ ազատիոպրին ։ Հակադեպրեսանտները և նալտրեքսոնը կարող են կիրառվել քորը մեղմելու նպատակով ։ 2016 թվականին կրիզաբորոլը հաստատվեց որպես ԱԴ-ի թեթև և միջին ծանրության ընթացքի բուժական միջոց  ։ 2007 թվականին կենսաակտիվ դուպիլումաբը դարձավ միջին և ծանր ընթացքի բուժման հիմնական միջոց ։
Գոյություն ունի տեսակետ այն մասին, որ ալերգիկ իմունոթերապիան արդյունավետ է ԱԴ-ի բուժման մեջ, սակայն ապացույցների որակը բարձր չէ ։ Այս բուժումը ներառում է ներարկումների կուրսեր կամ ենթալեզվային կաթիլներ, որոնք պարունակում են համապատասխան ալերգեններ ։
Ներքին ընդունման կամ տեղային հակաբիոտիկները, հիմնականում նշանակվում են ոսկեգույն ստաֆիլակոկի աճը կասեցնելու համար։ Թեև 2008 թվականի մետաանալիզի տվյալները չեն հայտնաբերել որևէ հստակ օգուտ հակաբիոտիկների կիրառումից ։
Լույս
Համեմատաբար նոր բուժման եղանակ է հանդիսանում բուժումը ուլտրամանուշակագույն (ՈւՄ) տարբեր սպեկտրի ճառագայթներով։ ՈւՄ ճառագայթումն ունի տեղային իմունախթանիչ ազդեցություն ախտահարված հյուսվածքների վրա, և կարող է կիրառվել վիճակի ծանրությունը մեղմելու, ինչպես նաև սրացումները կանխելու նպատակով ։ Մասնավորապես, ՈւՄA1-ի կիրառումը արդյունավետ է սրացումների շրջանում, իսկ ՈւՄB-ին նախընտրությունը տրվում է երկարաժամկետ բուժման անհրաժեշտության դեպքում ։ Այս բուժումը ևս ռիսկային է և չի բացառվում մաշկի քաղցկեղային ախտահարման վտանգը ։
Այլընտրանքային բժշկություն
Կան տարբեր չինական բուսական դեղամիջոցներ՝ նախատեսված ԱԴ-ի բուժման համար, թեև չկան հստակ ապացույցներ, որ վերջիններս իջեցնում են էկզեմայի ծանրությունը երեխաների և մեծահասակների մոտ ։
Համաճարակաբանություն
Սկսած քսաներորդ դարի սկզբից շատ լորձաթաղանթային ախտահարումներ ունեցան լայն տարածում և ատոպիկ էկզեման դրա դասական արտահայտությունն է։ Ներկայումս ԱԴ-ն զարգացած երկրներում ախտահարում է երեխաների 15–30%-ին և մեծահասակների 2–10%-ին։ ԱՄՆ-ում վերջին քառասուն տարիների ընթացքում ԱԴ-ի հանդիպման հաճախականությունը եռապատկվել է ։ 15 միլիոնից ավել մարդ տառապում է ատոպիկ դերմատիտով ։
Ջալիլ Ջասըմե
Ջալիլ Օսեի Ջասըմե (Casimê Celîl, հոկտեմբերի 25, 1908, գյուղ Ղզլ-Ղուլա, Կարսի մարզ - հոկտեմբերի 24, 1998, Երևան ), քուրդ խորհրդային գրող, արձակագիր, թարգմանիչ։ ԽՍՀՄ գրողների միության անդամ 1930 թվականից։ ԽՄԿԿ անդամ 1930 թվականից։
Կենսագրություն
1941 թվականին ավարտել է Երևանի Աբովյանի անվան մանկավարժական ինստիտուտը։ Քրդերեն հրատարակվել են Ջասըմի «Իմ օրերը» (1960), «Մարերի երգերը» (1970),«Բրդի օդան» (1975), հայերեն՝ «Ալագյազ» (1954), «Քրդական սիրավեպեր» (1955), «Մայրենի աղբյուր» (1957), «Իմ օջախը» (1966), ռուսերեն՝ «ժամանակների ճամփաներով» (1968) ժողովածուները։ Ջասըմեն բնության և սիրո երգիչ է։
Ատոպիկ մաշկաբորբ
Հետազոտություններ
Առկա տվյալները փաստում են, որ IL-4-ը կենտրոնական դեր է խաղում է ԱԴ-ի պաթոգենեզում ։ Ուստի, կա անհրաժեշտություն արգելակելու վերջիններիս հակա-IL-4 հակամարմինների միջոցով ։ Ատոպիկ դերմատիտով տառապողների մաշկում հաճախ է հայտնաբերվում ոսկեգույն ստաֆիլակոկ ։ Թե ինչ դեր է խաղում այս բակտերիան պաթոգենեզում դեռևս պարզ չէ։
Ջալիլ Ջասըմե
Կենսագրություն
Լայնորեն օգտվել է ժողովրդական բանահյուսության ակունքներից։ Թարգմանել է Ա․ Պուշկինի, Տ․ Շևչենկոյի, Հ․ Թումանյանի, Ե․ Չարենցի, Հ․ Շիրազի և ուրիշների գործերից։ Կազմել է քուրդ խորհրդային գրողների ալմանախներ։
Ատոպիկ մաշկաբորբ
Արտաքին հղումներ
Կատեգորիա:Ալերգիաբանություն Կատեգորիա:Մանկաբուժություն Կատեգորիա:Մաշկաբանություն
Ջալիլ Ջասըմե
Կենսագրություն
Ջասըմեի ստեղծագործություններից թարգմանվել են արաբերեն, ֆրանսերեն, անգլերեն։ Հեղինակ է քրդական դպրոցների 5-6-րդ դասարանների գրականության դասագրքերի։
Ծանոթագրություններ
Կատեգորիա:Խորհրդային գրողներ Կատեգորիա:Քուրդ գրողներ Կատեգորիա:Քուրդ արձակագիրներ Կատեգորիա:Քուրդ թարգմանիչներ Կատեգորիա:ՀՊՄՀ շրջանավարտներ Կատեգորիա:ԽՍՀՄ գրողների միության անդամներ Կատեգորիա:ԽՄԿԿ անդամներ Կատեգորիա:Երևան քաղաքում մահացածներ
Սուրբ Գալլուսի աբբայություն
Սուրբ Գալլուսի աբբայություն (Abtei St. Gallen), արդեն ցրված աբբայություն (747–1805 թթ.), որ գործել է Շվեյցարիայի Սանկտ Գալլեն քաղաքի կաթոլիկ կրոնական համալիրում։ Կարոլինգյան Վերածնության դարաշրջանի վանքը կանգուն է սկսած  719 թվականից, 9-ից 13-րդ դարերում եղել է անկախ իշխանություն և բազում դարեր բենեդիկտյան գլխավոր աբբայություններից մեկն էր Եվրոպայում։ Վանքը հիմնադրել է Սուրբ Օտմարը այն վայրում, որտեղ Սուրբ Գալլուսը կառուցել էր իր մենաստանը։ Սուրբ Գալլուսի աբբայության գրադարանը միջնադարյան ամենահարուստ գրադարաններից մեկն է աշխարհում ։ Հենց այս աբբայության ու վանքի շուրջն է, որ ստեղծվել է Սանկտ Գալլեն քաղաքը։ Մոտավորապես 1800 թվականին աբբայությունը ցրվել է, աշխարհիկացվել։ Նախկին աբբայության եկեղեցին 1848 թվականին ստացել է տաճարի կարգավիճակ։ 1983 թվականին այն ամենը, ինչ մնացել էր նախկին աբբայությունից, հայտարարվել է ՅՈՒՆԵՍԿՕ-ի Համաշխարհային ժառանգության վայր։
Հիմնադրում
613 թվականին Սուրբ Գալլուսը, որ իռլանդացի վանական էր և Սուրբ Կոլումբանուսի աշակերտն ու ընկերակիցը, մենաստան է հիմնել, որ հետագայում վերածվել է վանական համալիրի։ Ապրել է իր խցում, մինչև որ մահացել է 646-ին և թաղվել մենաստանի տարածքում ՝ Արբոնում ։ Հետագայում ժողովուրդը սրբացրել է նրան, պաշտել, վտանգի ժամանակ աղոթել նրա շիրմի առաջ ։ Նրան որպես վանահայր հաջորդած Սուրբ Օտմարն էլ հենց ձեռնամուխ է եղել վանքի հիմնադրմանը, որի համար նշվում են տարբեր տարեթվեր. 719 թ. 720 ,, 747 թ. , 8-րդ դարի կեսեր ։ Պիպին Երրորդ Կարճահասակի թագավորության օրոք՝ 8-րդ դարում Օտմարը հիմնել է կարոլինգյան ճարտարապետության ոճով աբբայություն, որտեղ ծաղկում են ապրել արվեստները, գրականությունն ու գիտությունները։ Աբբայությունն արագորեն աճել է, զարգացել, ալեմանյան շատ ազնվականներ վանական են դարձել (Օտմարի վանահայրության ավարտին Professbuch-ը հիշատակել է 53 ազնվազարմ վանականի անուն)։ Աբբայության երկու վանականներ՝ Մագնուս Ֆյուսենցին և Թեոդորը, վանքեր են հիմնել Ալգաուում՝ Կեմպտենում ու Ֆյուսենում։ Վանականների թվաքանակի աճին զուդընթաց՝ աբբայությունը զորեղացել է նաև տնտեսապես։ Շատ հողեր են վանքին փոխանցվել Թուրգաուում, Ցյուրիխգաուում և Ալեմանիայի այլ վայրերում՝ շնորհիվ շտիֆտունգենի ։ Վալդո Ռայխենաուցու (740–814) վանահայրության տարիներին սկիզբ աբբայությունում սկիզբ է դրվել ձեռագրեր ընդօրինակելու գործին և ժամանակի ընթացքում ստեղծվել է համբավավոր մի գրադարան։ 744 թվականին ալեմանյան ազնվական Բեատան իր սեփականության մի մասը վաճառել է վանքին՝ դեպի Հռոմ ճամփորդելու համար գումար ձեռք բերելու նպատակով ։
Ոսկեդար
Այդ ժամանակից սկսած մինչև 10-րդ դարը աբբայությունը մեծ վերելք է ապրել։ Այստեղ իրենց գործունեությունն են ծավալել բազում նշանավոր գիտնականներ, որոնց թվում էին Նոտկեր Լիեժցին, Նոտկեր Կակազողը, Նոտկեր Շրթնեղը, Հարտկերը (վերջինս աբբայության համար պատարագամատույցի գրքեր է պատրաստել)։ 9-րդ դարում մի ավելի մեծ եկեղեցի է կառուցվել, ընդարձակվել է գրադարանը, հարստացվել ամենատարբեր թեմաներով գրված բազմաթիվ արժեքավոր ձեռագրերով, որոնց մի մասը ընդօրինակվել է տեղում։ Այդ ժամանակներից պահպանվել են չորս հարյուրից ավելի մեծարժեք ձեռագրեր, որոնք հասել են մինչև մեր օրերը ։
Արտաքին հղումներ
Կատեգորիա:Համաշխարհային ժառանգություն Շվեյցարիայում Կատեգորիա:Կրոնական կառույցներ Կատեգորիա:Շվեյցարիայի տեսարժան վայրեր Կատեգորիա:Շվեյցարիայի քաղաքներ Կատեգորիա:Եվրոպա Կատեգորիա:Համաշխարհային ժառանգություն Եվրոպայում
Կոլ դե Նարգո
Արտաքին հղումներ
Կատեգորիա:Իսպանիայի քաղաքներ
Եվրո 2020
ՈՒԵՖԱ-ի 2020 թվականի Եվրոպայի ֆուտբոլի առաջնություն (Եվրո-2020) ` սովորաբար անվանում են ՈՒԵՖԱ Եվրո 2020 կամ պարզապես Եվրո-2020, նախատեսված է դառնալու ՈՒԵՖԱ-ի Եվրոպայի 16-րդ առաջնությունը, որը կազմակերպվում է Եվրոպական Ֆուտբոլային Ասոցիացիաների Միության (ՈւԵՖԱ) կողմից ։
Մրցաշարը նախատեսվում էր անցկացնել ՈւԵՖԱ-ի 12 երկրների 12 քաղաքներում` 2020 թվականի հունիսի 12-ից մինչև հուլիսի 12-ը։ Առաջնության գործող չեմպիոնը Պորտուգալիան է, որը հաղթել է 2016 թվականի առաջնությունում։ Առաջին անգամ ՈւԵՖԱ-ի Եվրոպայի առաջնությունում կօգտագործվի մրցավարների վիդեո օգնական (VAR) համակարգը ։
ՈւԵՖԱ-ի նախկին նախագահ Միշել Պլատինին ասել է, որ մրցաշարը հյուրընկալվում է մի քանի երկրներում՝ որպես «ռոմանտիկ» միջոցառում՝ նշելու Եվրոպայի առաջնության մրցաշարի 60-ամյակը ։ Լինելով մրցույթին մասնակցած բոլոր մարզադաշտերից ամենաշատ տեղեր ունեցողը, Լոնդոնի «Ուեմբլի» մարզադաշտը, երկրորդ անգամ կընդունի կիսաեզրափակչի և եզրափակչի խաղերը՝ մինչ այդ ընդունած լինելով 1996 թվականի մրցաշարը։ Բացման խաղը կանցկացվի Հռոմի «Ստադիո Օլիմպիկոն», որին կմասնակցեն Թուրքիան և Իտալիան։
Հայտերի ներկայացման գործընթաց
Մինչ որոշ երկրներ արդեն հետաքրքրված էին Եվրո-2020-ը     հյուրընկալելու հայտ ներկայացնելով, այդուհանդերձ, ՈւԵՖԱ-ի նախագահ Միշել Պլատինին 2012 թվականի հունիսի 30-ին, ՈւԵՖԱ-ի Եվրո-2012-ի եզրափակչից մեկ օր առաջ տեղի ունեցած մամուլի ասուլիսում առաջարկեց, որ մեկ հյուրընկալող երկիր ունենալու փոխարենը   (կամ համատեղ մի քանի երկրների համատեղ հյուրընկալությամբ) Եվրո-2020-ը կարող էր տեղի ունենալ մայրցամաքի «12 կամ 13 քաղաքներում»։ Այդ ժամանակ ՈւԵՖԱ-ն արդեն իսկ օգտագործում էր նմանատիպ համակարգ ՈւԵՖԱ-ի մինչև 17 տարեկանների Եվրոպայի առաջնության էլիտային տուրի համար, որտեղ յոթ խմբերից յուրաքանչյուրը հյուրընկալվում էր տարբեր երկրում։
Եվրոպական ձևաչափով որոշում
ՈւԵՖԱ-ն պատճառաբանեց, որ մրցաշարի համաեվրոպական բեմադրումը տրամաբանական որոշում էր ամբողջ Եվրոպայում ֆինանսական դժվարությունների ֆոնին ։
Մրցաշարի անցկացման վայրեր
2014 թվականի սեպտեմբերի 19-ին հայտարարեց ընտրված 13 սկզբնական մարզադաշտերի մասին ։ Այնուամենայնիվ ՈՒԵՖԱ-ի հատուկ հանձնաժողովը Բրյուսելին հեռացրեց որպես հյուրընկալողի 2017 թվականի դեկտեմբերի 7-ին, քանի որ Եվրոմարզադաշտի կառուցումը ուշանում էր։ Չորս հանդիպում (երեքը խմբային փուլում, մեկը 1/8 եզրափակչում), որոնք պետք է կայանային Բրյուսելում, որոշվեց անցկացնել Լոնդոնի Ուեմբլի մարզադաշտում ։ 2021 ապրիլի 23-ին ՈՒԵՖԱ-ն հայտարարեց, քանի Ավիվա մարզադաշտը Դուբլինում Կովիդ 19-ի համավարակի դեմ համապատասխան միջոցառումներ չի իրականացնում, հեռացնել որպես հյուրընկալողի։ Նրան չորս հանդիպումները վերաբաշխվեցին Սանկտ Պետերբուրգի Գազպրոմ Արենայի և Ուեմբլի մարզադաշտի միջև։ Նույն պատճառով ՈՒԵՖԱ-ին Իսպանիայի Բիլբաոյի փոխարեն հյուրընկալողը դարձավ Սևիլյան։
Ընտրված տասնմեկ քաղաքներից և երկրներից յոթ քաղաքը և վեց երկիրը երբեք չեն ընդունել Եվրոպայի առաջնություն մինչ այդ։
Որակավորում
Չկա ավտոմատ որակավորման հնարավորություն, և ՈՒԵՖԱ-ի բոլոր 55 ազգային հավաքականները, ներառյալ այն 12 հավաքականները, որոնց երկրներում նախատեսված են հանդիպումներ անցկացնել, պետք է մրցեն եզրափակչի 24 տեղերի համար տեղի ունեցող ընտրական խաղերում  ։ Քանի որ ՈւԵՖԱ-ն հյուրընկալող քաղաքների ցանկը որոշել էր 2014-ի սեպտեմբերին, ընտրական փուլից առաջ, հնարավոր է, որ հյուրընկալող քաղաքների ազգային հավաքականները չկարողանան դուրս գալ եզրափակիչի մրցաշարի։
ՈՒԵՖԱ-ի Եվրո-2020-ի ընտրական վիճակահանությունը տեղի է ունեցել 2018 թվականի դեկտեմբերի 2-ին, Իռլանդիայի Հանրապետության Դուբլին քաղաքում գտնվող «Կոնվենցիայի կենտրոն Դուբլին»-ում ։
Որակավորման գործընթացը ֆուտբոլի աշխարհի 2018 թվականի առաջնությունից անմիջապես հետո՝ սեպտեմբերին սկսելու փոխարեն, մեկնարկեց 2019թ-ի մարտին և ավարտվեց նույն թվականի նոյեմբերին
2018 թվականից մեկնարկված ՈՒԵՖԱ-ի Ազգերի լիգայի ստեղծմամբ , ՈՒԵՖԱ-ի Ազգերի լիգայի 2018-19 թվականների մրցաշարը կապված է ՈՒԵՖԱ-ի Եվրոյի որակավորման հետ `թիմերին հնարավորություն ընձեռելով Եվրո-2020-ին մասնակցելու ևս մեկ հնարավորություն։ Յուրաքանչյուր դիվիզիոնից չորս թիմ, որոնք չեն նվաճել Եվրոյի եզրափակչի ուղեգիր պետք է մրցեն յուրաքանչյուր դիվիզիոնի փլեյ-օֆֆում, որը պետք է տեղի ունենա  2020-ի մարտին։ Յուրաքանչյուր դիվիզիոնի փլեյ-օֆֆի հաղթողները,որոնք կորոշվեն երկու եզրափակիչներով (ամենաբարձր հորիզոնական զբաղեցրած  թիմն ընդդեմ ամենաշատ վարկանիշ ունեցող չորրորդ հորիզոնականի թիմի, իսկ երկրորդ `ամենալավ վարկանիշ ունեցող  թիմն` ընդդեմ երրորդ ամենալավ վարկանիշ ունեցող թիմի․ խաղում են ավելի բարձր դասակարգված թիմերի տանը) և մեկ եզրափակչի հաղթողը (մարզադաշտի վիճակահանությունը տեղի է ունենում նախապես, երկու կիսաեզրափակիչների հաղթողների միջև), նախատեսվում են միանալ Եվրո 2020-ի եզրափակիչ փուլ անցած 20 թիմերին ։
Որակավորված հավաքականներ
Ներկայիս մրցաշարի համար որակավորված 20 թիմերից 17-ը մասնակցել են 2016 թվականի Եվրոպայի առաջնությանը։ Նրանց թվում են Բելգիան և Իտալիան, ովքեր երկուսն էլ գրանցեցին անթերի արդյունք (10 հաղթանակ 10 խաղում), պարտվելով Եվրոպայի չեմպիոն Պորտուգալիային և աշխարհի չեմպիոն Ֆրանսիային, իսկ Գերմանիան   ռեկորդային 13-րդ անգամ անընդմեջ որակավորվեց Եվրոպայի առաջնության համար ։ Ֆինլանդիայի համար  Եվրոպայի առաջնության մասնակցությունը կլինի դեբյուտային՝ նախկինում երբևէ չմասնակցելով խոշոր մրցաշարի ։ 2016-ին բաց թողնելուց հետո վերադառնում են Նիդեռլանդներն ու Դանիան, ընդ որում՝ հոլանդացիները առաջին անգամ գլխավոր մրցաշարում կմասնակցեն 2014 թվականից ի վեր  ։  2004 թվականի հաղթող Հունաստանը միակ նախկին չեմպիոնն է, որոնք չկարողացան նվաճել եզրափակիչ փուլի ուղեգիրը՝ բաց թողնելով իրենց Եվրոպայի երկրորդ  առաջնությունը և երրորդ անընդմեջ խոշոր մրցաշարը ։
Հյուրընկալող տասներկու երկրներից յոթին հաջողվեց ուղղակիորեն նվաճել եզրափակիչ փուլի ուղեգիր։ Չորսը կմրցեն փլեյ-օֆֆում,որոնցից առավելագույնը երեքը կկարողանան եզրափակիչ փուլ անցնել,մինչդեռ ադրբեջանը որակավորման խմբային փուլի ավարտից հետո դուրս մնաց պայքարից։
Մրցաշարի ձևաչափ
24 եվրոպական հավաքականներ մասնակցում են մրցաշարի եզրափակիչ փուլին։ Այդ հավաքականները բաժանվել են 6 խմբի՝ յուրաքանչյուր խմբում 4 հավաքական։
Փլեյ-օֆֆ դուրս են գալու այն թիմերը, որոնք կզբաղեցնեմ խմբում առաջին և երկրորդ տեղերը, ինչպես նաև երրորդ հորիզոնականը զբաղեցրած վեց թիմերից լավագույն չորսը (ըստ հավաքած միավորների և լրացուցիչ ցուցանիշների)։ Այդ փուլից սկսած խաղերը անցկացվելու են օլիմպիական սկզբունքով։
Մրցավարներ
2021 թվականի ապրիլի 21-ին ՈւԵՖԱ-ն հայտարարեց 19 մրցավարական անձնակազմերը, որոնք կմասնակցեն մրցաշարին ։ Նրանց կազմի մեջ են մնտնում արգենտինացի մրցավար Ֆերնանդո Ռապալինին և նրա օգնականները, որոնք դարձել են առաջին մրցավարները Հարավային Ամերիկայից, ովքեր ընտրվել է Եվրոպայի առաջնությանը մասնակցելու համար ՈւԵՖԱ-յի և ԿՈՆՄԵԲՈԼ-յի միջեվ մրցավարների փոխանակման ծրագրի շրջանակներում ։
Ծանոթագրություններ
Կատեգորիա:Ֆուտբոլի Եվրոպայի առաջնություններ Կատեգորիա:2020 սպորտում Կատեգորիա:Սպասվող իրադարձություններ Կատեգորիա:Եվրո 2020 Կատեգորիա:2021 սպորտում
Աստերոիդների ցանկ (261301-261400)
Աստերոիդների ցանկ (261201-261300) * Աստերոիդների ցանկ * Աստերոիդների ցանկ (261401-261500)
Գետիշեն (Դաշկեսանի շրջան)
Աշխարհագրություն
Գետիշեն բնակավայրը տեղակայված է Դաշկեսանի շրջանի վարչական կենտրոն Քարհատ (Դաշկեսան) քաղաքից 12 կմ դեպի հյուսիս՝ Արթինաջուր գետի ձախ վտակ հանդիսացող Գետիշինագետի ձախ կողմի հարավարևելյան ձորալանջին։ Բնակավայրը ծովի մակարդակից բարձր է 1130-1220 մ ։
Բնակավայրի Ներքին թաղամասի եզրին՝ Գետիշինագետի վրա է գտնվում 5 մ բարձրություն ունեցող ջրվեժ ։
Պատմություն
Գետիշեն գյուղը՝ որպես առանձին բնակավայր ձևավորվել է Խորհրդային Միության ժամանակաշրջանում։ Սկզբնական շրջանում այն միավորված է եղել դեպի հարավ-արևելք գտնվող Հարցհանգիստ բնակավայրի հետ։ Մինչև Խորհրդային Միության փլուզումը գյուղը կազմված է եղել միմյանցից մոտավորապես 200 մ հեռավորության վրա գտնվող Ներքին և Վերին թաղամասերից ։
Բաշխիկ Գյուղատեղի
Գետիշեն բնակավայրի մոտ՝ 2 կմ դեպի հյուսիս է գտնվում Բաշխիկ անունով հայտնի պատմական գյուղատեղի։ Ծովի մակարդակից բարձր է 1400 մ ։ Հայտնի է, որ գյուղի ամայացումից հետո բնակչությունը տեղափոխվել է Հարցհանգիստ գյուղ ։
Գյուղատեղիում է գտնվել Սուրբ Աստվածածին անունը կրող եկեղեցին, որն արդեն Խորհրդային Միության վերջին տարիներին ավերված էր։ Կառուցված է եղել վեց սյուների վրա և ունեցել է 20 մ 2 սմ երկարություն ։
Ղրմրադա Կարմիր եղցի գյուղատեղի
Գետիշենում է գտնվում Ղրմրադա Կարմիր եղցի անունով հայտնի գյուղատեղին։ Այն հայտնի է նաև Ղարամուրատի Կարմիր եղցի անունով։ Գյուղատեղիում է գտնվել համանուն եկեղեցին և գերեզմանոցը ։
Գյուղատեղիի Ղրմրադա Կարմիր եղցի անունով եկեղեցին գտնվում է Գետիշեն գյուղից 3,5 կմ հեռու դեպի հարավ-արևմուտք՝ Հարցհանգիստ-Փիփ ճանապարհի աջ եզրին, Գետիշինագետի աջ բարձրադիր ձորի լանջին։ Խորհրդային Միության վերջին տարիների դրությամբ եկեղեցին ավերակ վիճակում էր։ Եկեղեցու շուրջ տարածված է եղել հայկական գերեզմանոցը։ Ավերակների մեջ գտնվել են 10-րդ դարով թվագրվող խաչքար, 1762 թվականով թվագրվող տապանաքար ։
Ոսկեթել ուխտատեղի
Ոսկեթել անունով հայտնի ուխտատեղին գտնվում է Գետիշինագետի աջ կողմում։ 19-րդ դարի վերջերի դրությամբ գյուղատեղիում դեռևս պահպանվել էր 9-րդ դարով թվագրվող փոքր մատուռ։ Ըստ ավանդության՝ մատուռի գտնվելու վայրում նահատակվել է կույս աղջիկ։ Ուսումնասիրությունների համաձայն մատուռի մոտ էր գտնվում 9-ից 10-րդ դարերով թվագրվող խաչքար ։
Ծանոթագրություններ
Կատեգորիա:Դաշկեսանի շրջանի բնակավայրեր Կատեգորիա:Նախկին հայաբնակ բնակավայրեր Ադրբեջանում
Something (երգ, Անդրիուս Պոյավիս)
Something, լիտվացի երգիչ Անդրիուս Պոյավիսի երգը Եվրատեսիլ 2013 երգի մրցույթի համար։ Երգի երաժշտության և բառերի հեղինակն է Անդրիուսը։
Երգը մրցույթի եզրափակիչ փուլում զբաղեցրել է 22-րդ հորիզոնականը 17 միավորով։
Կատեգորիա:Եվրատեսիլ 2013 երգի մրցույթի երգեր Կատեգորիա:2012 երգեր
Դալարիկ
Դալարիկ, գյուղ Հայաստանի Արմավիրի մարզում։ Գտնվում է մարզկենտրոնից 21 կմ հյուսիս-արևմուտք՝ հարթավայրում։ Հեռավորությունը Երևանից՝ 58 կմ է, իսկ Հայաստանի պետական սահմանից՝ 20 կմ։
Հիմնադրվել է 1901 թ.-ին, երկաթուղու շինարարության ժամանակ և կրել է Մաստարա անվանումը։ Դալարիկ է վերանվանվել 1965 թ.-ի հունվարի 20-ին։
Կլիմա
Բնակլիմայական պայմանները՝ չոր ցամաքային։
Պատմություն
Ռուսաստան-Վրաստան-Հայաստան կառուցվող երկաթգիծը, որը կառուցվել էր Նիկոլայ երկրորդ ցարի օրոք՝ 1901 թ-ին, հասնում է Մաստարա կիսակայարան (հետագայում այն վերանվանվում է Դալարիկ կայարան)։ Երկաթգծի շահագործումից հետո տարբեր բնակավայրերից մարդիկ գալիս և բնակություն են հաստատում այստեղ։
Առաջին բնակիչները հիմնադիրն էին այս գյուղի։ Հետագայում՝ 1959 թ-ին, գյուղում հիմնադրվում է Սովխոզ տնտեսությունը։ Ախուրյանի ջրամբարի ջրերը հասնում են Դալարիկի խամ ու խոպան հողերը, և տնկվում են հազարավոր հեկտարներ խաղող և մրգատու ծառեր։
Քանի որ գյուղի բնակչությունը քիչ էր, կոմունիստական կուսակցության որոշումով Թալինի շրջանի Շենիկ և Դիան գյուղերի բնակիչները բնակություն են հաստատում Դալարիկում և ստեղծվում է մեծ տնտեսություն։ Տնտեսությունը 1965 թ.-ից սկսած պետությանն էր հանձնում հազարավոր տոննաներ խաղող և տարբեր տեսակի մրգեր։ Դալարիկի ծիրանը վագոններով առաքվում էր Սովետական միության մայրաքաղաք Մոսկվա և շատ ու շատ երկրներ։
1984 թ.-ին կառավարության որոշումամբ Դալարիկը Թալինի շրջանի կազմից անցնում նորաստեղծ Բաղրամյանի շրջանի կազմ։
Արդեն 1985 թ.-ին գյուղի բնակչության թիվը հասնում է 4300-ի։ Գյուղի շրջակայքում ստեղծվում է 7 հսկա գործարաններ.
Այդ տարիներին գյուղը հասել էր զարգացման գագաթնակետին։ Գյուղացին ուներ բնական գազ, էլեկտրաէներգիա, ոռոգելու և խմելու ջուր։ Բնակչության 60-70%-ն ուներ իր առանձնատունը, մնացածին պետությունն իր միջոցներով կառուցում է երկհարկանի և եռհարկ շենքեր ու հանձնում ժողովրդին։
Գյուղն ուներ երկու դպրոց՝ միջնակարգ և ութամյա, երկու մանկապարտեզ, մշակույթի տուն և այլ շինություններ։ Այդ տարիներին գյուղը տվեց տասնյակ շքանշաններ, հերոսուհիներ և այլք։ Արցախյան ազատագրման մարտերում գյուղը տվել է երեք զոհ՝ Ավետիսյան Գագիկ, Հովհաննիսյան Հովհաննես, Սարգսյան Արամ։
1990 թ.-ից սկսած գյուղի շրջակայքի բոլոր գործարանները և խոզաբուծական համալիրները քանդվեցին և վերածվեցին ավերակների։ ժողովուրդը մնաց անաշխատանք և շատերը բռնեցին գաղթի ճանապարհը։ Գյուղից հեռացել են մոտավորապես 800-ից 1000 մարդ։
Բնակչություն
Դալարիկի ազգաբնակչության փոփոխությունը.
Տնտեսություն
Բնակչությունը զբաղվում է անասնապահությամբ,այգեգործությամբ, պտղաբուծությամբ, բանջարաբուծությամբ և մեղվաբուծությամբ։
Պատմամշակութային կառույցներ
Պատմամշակութային կոթողներից է՝ Արցախյան ազատամարտում զոհվածների հիշատակը հավերժացնող հուշարձանը։
2015 թվականին օծվել է Սուրբ Վարդան նորակառույց եկեղեցին ։
Արտաքին հղումներ
Կատեգորիա:Արմավիրի մարզի գյուղեր
Կումիս
Կումիս, թթու կաթնային խմիչք։ Հնուց հայտնի է քոչվոր ժողովուրդներին։ Պատրաստվում է զամբիկի հում (հազվադեպ կովի և ուղտի) պաստերիզացված կաթի խմորմամբ՝ կաթնաթթվային մանրէներով (գլխավորապես ցուպիկներով) և կաթնային խմորասնկերով (26-28 °C ջերմաստիճանում)։ Մինչև 60°T մակարդված կաթը 60 րոպե խառնում են կաղնու կամ լորենու կոնաձև տակառներում (չաներում) և լցնում նեղվիզ, հերմետիկ խցանափակվող շշերի մեջ, բնական գազացման նպատակով պահում 30-40 րոպե՝ 20-22 °C-ում, ապա 12-14 ժամ սառեցնում՝ 4-6 °C-ում։ Պատրաստի կումիսը փրփրուն ըմպելիք է՝ սպիրտի հոտով և համով։ Պարունակում է 2-2, 5% սպիտակուց, 1-2% ճարպ, 3, 5-4, 8% շաքար, վիտամիններ (C, A, D, E, PP և B խմբի), ֆոսֆոր և կալցիում։ Ըստ կաթնաթթվի և սպիրտի պարունակության լինում է թույլ, միջին և ուժեղ։ Բնական կումիսը (զամբիկի կաթից) կիրառվում է կումիսաբուժության մեջ։ Կումիսագործությունը զարգացած է Ասիայի, Մերձավոր և Միջին Արևելքի, Լատինական Ամերիկայի երկրներում։
Կատեգորիա:Ալկոհոլային խմիչքներ Կատեգորիա:Ուզբեկական խոհանոց Կատեգորիա:Բաշկիրական խոհանոց Կատեգորիա:Ղազախական խոհանոց Կատեգորիա:Ղրղզական խոհանոց Կատեգորիա:Մոնղոլական խոհանոց Կատեգորիա:Թաթարական խոհանոց
(8465) Բենսելին
(8465) Բենսելին (Bancelin), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 2-ին Շելտ Բասի կողմից Սայդինգ Սփրինգում ։
Միջին հեռավորությունը Արեգակից կազմում է 3,164077 ա. մ., առավելագույնը մոտենում է 2,6758 ա. մ. հեռավորության վրա և հեռանում 3,6524 ա. մ. ։ Արեգակի շուրջ մեկ ամբողջական պտույտ է կատարում 2055,74 երկրային օրվա ընթացքում, իր ուղեծրով շարժվելով միջինում 0,175119 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,39° անկյուն։
Արտաքին հղումներ
Կատեգորիա:1981 թվականին հայտնաբերված աստղագիտական մարմիններ Կատեգորիա:Շելտ Բասի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Գալի շրջան
Գալի շրջանը (გალის მუნიციპალიტეტი՝ գալիս մունիցիպալիտետի, Гал араион՝ Գալ առայոն) 2-րդ մակարդակի դե յուրե վարչական միավոր Վրաստանում։ Մտնում է Աբխազիայի Ինքնավար Հանրապետության կազմի մեջ (որը իր հերթին դե յուրե Վրաստանի վարչական միավոր է), սակայն Աբխազիան դե ֆակտո անկախ պետություն է։ Կենտրոնը և խոշորագույն բնակավայրը Գալին է։
Տես նաև
Կատեգորիա:Գալի շրջան
Գրիշկի (գյուղ, Դոնեցկի քաղաքային խորհուրդ)
Գրիշկի (Гришки), գյուղ Ուկրաինայի Դոնեցկի մարզի Դոնեցկի քաղաքային խորհուրդում։
2001 թվականի տվյալներով Գրիշկի գյուղում բնակվում էր 63 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Դոնեցկի քաղաքային խորհուրդի բնակավայրեր Կատեգորիա:Ուկրաինայի գյուղեր
Ջրադահուկային սպորտ
Ջրադահուկային սպորտը ներառում է ոլորասահք (սլալոմ), ցատկեր ցատկահարթակից և գեղասահք մարզաձևերը։ Ոլորասահքի մրցումներում ջրադահուկորդը, շրջանցելով մոտորանավակի շարժման գծի 2 կողմում տեղակայված խարսխալողանները, սահում է ջրի մակերևույթով։ Մարզիկի ցույց տված արդյունքը որոշվում է ճիշտ շրջանցված խարսխալողանների թվով։ Ցատկահարթակից ցատկերի մրցումներում ջրադահուկորդն ընթացքից ցատկում է թեք ցատկահարթակից՝ նախապես բաց թողնելով քարշիչ մոտորանավակի ճոպանը։ Արդյունքը գնահատվում է ցատկի երկարությամբ։ Գեղասահքի մրցումներում ջրադահուկորդն ընթացքի ժամանակ ցուցադրում է հնարավորինս շատ շարժումներ՝ 90օ, 180օ, 360օ և ավելի աստիճանի շրջադարձեր, կողային սահումներ, որոնցից յուրաքանչյուրը գնահատվում է որոշակի թվով միավորներով։ Լեռնադահուկային սպորտը ԽՍՀՄ-ում սկսեց զարգանալ IX դարի 50-ականների վերջին, 60-ականների սկզբին։ 1964 թ., հիմնականում Երկրի առաջին տիեզերագնաց  Յու. Ա. Գագարինի նախաձեռնությամբ, ով ջրային լեռնադահուկային սպորտի ջերմ երկրպագու էր, ստեղծվեց երկրի ջրային դահուկների ֆեդերացիա, 1965-ին անցկացվեց ջրային լեռնադահուկային սպորտի առաջին ԽՍՀՄ առաջնությունը ։
Ծանոթագրություններ
Կատեգորիա:Ջրային մարզաձևեր Կատեգորիա:Դահուկ
Սպա
Սպա, հրամանատարական կազմի ներկայացուցիչ զինված ուժերում կամ այլ ուժային կառույցներում։ Սկզբում սպա են անվանել որոշակի պետական պաշտոններ վարողներին, 16-րդ դարից՝ զորահրամանատարներին։
Առաջին անգամ սպայական կոչումները առաջացել են 16-րդ դարի 70-ական թվականներին արևմտա-եվրոպական երկրներում։ Ավատատիրական ժամանակաշրջանում սպաները հավաքագրվում էին ազնվականությունից և կազմում էին յուրահատուկ փակ կաստաներ։
Մեսմերիզմ
Մեսմերիզմ (կենդանական մագնիսականություն), գերմանացի բժիշկ և լուսավորության շրջանի աստղաբան Ֆրանց Մեսմերի (1734-1815) վարկածն այն մասին, որ որոշ մարդիկ ունեն «մոգական մագնիսականություն » և ունակ են տելեպատիկ էներգիա արձակել։ Մինչև 19-րդ դարի վերջը տարբեր երկրներում հարյուրավոր տրակտատներ են հրատարակվել կենդանական մագնիսականության մասին։ Նրանք, ովքեր բժշկական և այլ նպատակներով մեսմերիզմով էին զբաղվում, կոչվում էին մագնիսացնողներ։
Մեսմերի գաղափարներ
Ըստ Մեսմերի՝ մարդիկ արտանետում են հատուկ տեսակի մագնիսական էներգիա կամ հոգեհոսանքներ (ֆլյուիդներ), որոնք թույլ են տալիս նրանց տելեպատիկ հաղորդակցվել միմյանց հետ.
Համարվում էր, որ կենդանական մագնիսականությունը կարող է փոխանցվել ցանկացած կենդանի և անշունչ առարկաների, գործել ցանկացած հեռավորության վրա, կարող է կուտակվել կամ ուժեղացվել հայելիների կամ ձայնի միջոցով։ Ըստ Մեսմերի՝ օրգանիզմում ֆլյուիդի անհավասար բաշխումն առաջացնում է հիվանդություն, իսկ ֆլյուիդի ներդաշնակ վերաբաշխման հասնելով՝ կարելի է բուժել հիվանդությունը։ Մեսմերը գրել է. «Կենդանական մագնիսականությունը (ֆլյուիդը) փոխանցվում է հիմնականում զգացողության միջոցով։ Միայն զգացումն է թույլ տալիս ըմբռնել այս տեսությունը։ Նա պնդում էր, որ բժշկի ֆլյուիդները հիվանդին փոխանցվում են մագնիսական անցումներով և հպումներով՝ ուղղակի կամ անուղղակի։
Մեսմերը կարծում էր, որ մագնիսական քնի կամ տրանսի վիճակում որոշ մարդիկ կարող են կանխատեսել ապագան և տեսնել հեռավոր անցյալը, կարող են տեսնել ներքին օրգանները՝ ինչպես իրենց, այնպես էլ այլ մարդկանց, ճանաչել հիվանդությունները, որոշել բուժման միջոցները և այլն։ Միևնույն ժամանակ, բուժման մեխանիզմը, նրա կարծիքով, ուներ զուտ ֆիզիոլոգիական, այլ ոչ հոգեբանական բովանդակություն։
Մեսմերիզմի առաջին ալիք
1770-ական թվականներին ավստրիացի քահանա Գասները հայտնի դարձավ միայն աղոթքի խոսքի ուժով հիվանդներին բուժելու արվեստով, առանց դեղերի օգնության։ 1775 թվականին Բավարիայի կուրֆյուրստ Մաքսիմիլիան III-ը Գասներին հրավիրեց իր արքունիքը և հավաքեց այն ժամանակվա բժշկական մասնագիտության լուսատուներին՝ հետաքննելու այս երևույթը։ Հրավիրվածների թվում էր բժիշկ Մեսմերը, ով Գասների հաջողությունները վերագրում էր «կենդանական մագնիսականության» ազդեցությանը։ Նա անդրադարձավ անցյալի նշանավոր գիտնականներին, ովքեր խոսում էին մարդկանց և առարկաների միջև գաղտնի «համակրանքի» (մագնիսական կապի) գոյության մասին։ Մեսմերն իր նախորդներ էր համարում Պարացելսին, Ֆլադին, Կիրխերին և Հելմոնտին։
Մեսմերը սկսել էր իր ուսմունքները քարոզել դեռևս 1773 թվականից։ Երեք տարի անց նա առաջին անգամ կիրառեց «կենդանական մագնիսականությունը» բժշկական նպատակներով՝ դրանով իսկ հիմք դնելով ժամանակակից հիպնոսի ։ Մեսմերի հայտարարությունները գրավեցին լայն հասարակության և լուրջ գիտնականների ուշադրությունը, քանի որ դրանք մեկնաբանում էին այնպիսի անբացատրելի հոգեվիճակներ, ինչպիսիք են հիպնոսը և տրանսը ։ Մեսմերի աշխատանքի կարևորությունը հիպնոսը բժշկական պրակտիկայում ներդնելու գործում ճանաչեց Ջեյմս Բրեյդը ։
Մեսմերը գործունեություն է ծավալել կայսերական մայրաքաղաք Վիեննայում մինչև 1777 թվականը, երբ նրա անհաջող բուժումը և, ըստ լուրերի, ինտիմ հարաբերությունները պալատական դաշնակահարուհի Փարադիսի հետ հայտնի դարձան։ «Այստեղ ինձ շառլատան հայտարարեցին, իսկ ինձ հավատացողներին` հիմար»,- վրդովվել է Մեսմերը։ 1778 թվականին նա տեղափոխվել է Փարիզ, որտեղ բնակություն է հաստատել Վանդոմի հրապարակում։ Առաջին ֆրանսիացի հիվանդների թվում էին հարգված բանկիր Կորնմանը և Մարքիզ դը Լաֆայետը, որոնք ոգևորությամբ նկարագրել են «Մեսմերի շնորհը» ԱՄՆ նախագահ Վաշինգտոնին ուղղված նամակում։
Թագուհի Մարի Անտուանետայի աջակցությամբ Մեսմերը հիմնել է Մագնիսականության ինստիտուտ, որտեղ հիվանդներին բուժում էին ոտքերը մագնիսացված ջրի շատրվանի մեջ ընկղմելով՝ ձեռքերով «մագնիսացված» ծառերին ամրացված լարերը պահելով։ Ինքը՝ Մեսմերը, ուղեկցել է այս գործողությունը դաշնամուրի կամ ապակե հարմոնիկայի վրա նվագելով։ Յուրաքանչյուր նիստին մասնակիցների թիվը եղել է մինչև 100 հիվանդ։
Թերահավատների և «գիտական ինկվիզիցիայի» ձայները լռեցնելու համար Մեսմերը կազմակերպեց Համընդհանուր ներդաշնակության ընկերություն (Société de l'Harmonie Universelle), որը հեղափոխության նախօրեին ուներ 430 անդամ։ Ընկերության մասնաճյուղերը գործել են Ստրասբուրգում, Լիոնում, Բորդոյում, Մոնպելյեում, Բայոնում, Նանտում, Գրենոբլում, Դիժոնում, Մարսելում, Կաստրում, Դուայում և Նիմում։ Հասարակության կենտրոնակայանը Փարիզի կենտրոնում գտնվող Կուանյի շքեղ առանձնատունն էր։ Որպես հասարակության գանձապահ՝ Մեսմերը ձեռք է բերել 344 հազար լիվրի կարողություն և դարձել Եվրոպայի ամենահարուստ գիտնականը։
Այդ ժամանակ կենդանական մագնիսականության ուսմունքը բաժանված էր մի քանի թևերի ։ Հիմնական ուղղությունը, որը գլխավորում էր ինքը՝ Մեսմերը, կազմված էր մատերիալիստներից, ովքեր տելեպատիայի ֆիզիկական հիմքը համարում էին ֆլյուիդները կամ «կենդանական էլեկտրականությունը»։ Մեսմերիզմի իդեալիստական թևը (մարկիզ դը Պույսեգուր, Դելեզ, Շևալիե դը Բարբարեն և ուրիշներ) որպես մագնիսականության ակտիվ ուժ ճանաչեց ոչ թե ֆլյուիդները, այլ մարդու անմիջական կամքը։ Նրա ներկայացուցիչները սիրում էին խոսել մարդկային հոգու թաքնված հնարավորությունների մասին, ինչը, նրանց կարծիքով, դրսևորում է լուսնոտությունը։ Վերջապես, առանձին մասոնական օթյակներ սկսեցին հետաքրքրվել մագնիսականությամբ՝ Մեսմերի տեսությունը կապելով Սվեդենբորգի օկուլտային կոնստրուկցիաների հետ (այսպես կոչված՝ կրոնական սպիրիտուալիզմը)։ Պատմական տեսանկյունից այս ուղղությունը պարզվեց ամենադիմացկունն ու ազդեցիկը։
1790-ականների ֆրանսիական հեղափոխությունը ոչ միայն նշանավորեց ռացիոնալիզմի հաղթանակը Ֆրանսիայի ինտելեկտուալ կյանքում, այլև խարխլեց Մեսմեր ընկերության սոցիալական հիմքը։ Նահանջելով Ֆրանսիայից, որտեղ կենդանական մագնիսականության ուսմունքը վերջնականապես մերժվեց ակադեմիական շրջանակների կողմից, դոկտոր Մեսմերն ավարտեց իր կյանքն աղքատության և անհայտության մեջ։
Մեսմերիզմի երկրորդ ալիք
Ռոմանտիզմի դարաշրջանի գալուստով արթնանում է հետաքրքրությունը գոյության անհայտ, իռացիոնալ կողմերի, այդ թվում՝ մեսմերիզմի նկատմամբ։ 19-րդ դարի սկզբին Մեսմերի կողմնակիցները ապաստան գտան Պրուսիայում, որտեղ նրանց գաղափարները կիսում էր ժամանակի ամենաազդեցիկ բժիշկ Քրիստոֆ Հուֆելենդը։ Այս նոր տարբերակում դա ավելի շատ սպիրիտուալիզմ էր, որը համատեղում էր հիպնոսի օգտագործումը բժշկական նպատակներով հիվանդին «սոմնամբուլիստական ​​տրանսի» մեջ ընկղմելու և պայծառատեսության օկուլտիզմի պրակտիկայի հետ ։
1812 թվականին Պրուսիայի թագավորը ստեղծեց նոր հանձնաժողով՝ ուսումնասիրելու մագնիսականության հնարավորությունները։ Ինչպես նախահեղափոխական Ֆրանսիայում, տեղի գիտությունների ակադեմիան վճռականորեն պահանջում էր արգելք դնել «շառլատանությունը» բժշկական պրակտիկայում ներթափանցելու վրա։ Սակայն այս որոշումը արգելափակել են բժիշկ Հուֆելանդը, կանցլեր Հարդենբերգը և նախարար Հումբոլդտը ։ Հանձնաժողովի բարենպաստ եզրակացությունը մագնիսացնողների նկատմամբ հնարավորություն է տվել մեսմերիզմի ամբիոններ բացել Բեռլինի և Բոննի համալսարաններում։ Դրանցից մեկը ղեկավարում էր դոկտոր Քորեֆը, որը հետագայում հաջողությամբ գործել է Փարիզում։
Բեռլինից մագնիսացնողները մեկնել են եվրոպական այլ երկրներ։ Շվաբիայում Մեսմերի գաղափարները ակտիվորեն առաջ են մղվել դոկտոր Զասթին Քերների կողմից ։ Դերպտի կայսերական համալսարանի (այժմ` Տարտուի համալսարան) ֆիզիկայի պրոֆեսոր Գեորգ Պարրոտը 1816 թվականին նշել է, որ «կենդանական մագնիսականությունը նորից աճում է այն մահացու հարվածից հետո, որը հասցրել էր նրան հասարակական կարծիքը», և երկու տարի անց Նիկոլայ Գրետչը պնդում էր, որ «մագնիսականության հրաշագործ ուժը ... ենթակա չէ որևէ կասկածի» ։ Առեղծվածայնութամբ կողմնորոշված ցար Ալեքսանդր I-ը, 1815 թվականին գրանցելով Սանկտ Պետերբուրգի ակադեմիայի եզրակացությունը Մեսմերային ֆլյուիդների իրական լինելու վերաբերյալ, 1816 թվականին թույլ տվեց մագնիսականությամբ զբաղվել միայն որակավորված բժիշկներին և միայն բժշկական բաժանմունքի հսկողության ներքո ։ Մեկ տարի անց նման հրամանագիր արձակվեց Դանիայում։ 1820-ական թվականներին Օերսթեդի, Ամպերի և Ֆարադեյի փորձերը էլեկտրամագնիսականության ոլորտում հնարավորություն տվեցին պարզաբանել ֆիզիկական մագնիսականության բնույթը։ Միաժամանակ տարբեր երկրների բժիշկներ ուսումնասիրել են նյարդային համակարգի գործողության մեխանիզմը և մագնիսական ֆլյուիդների գոյության որևէ ապացույց չեն գտել։ Տարեց-տարի կատարվող նորանոր հայտնագործությունները թուլացնում էին Մեսմերի հետևորդների դիրքերը, մինչև որ 19-րդ դարի կեսերին նրա տեսությունը վերջնականապես հայտարարվեց կեղծ գիտության (պարահոգեբանության) ոլորտ։
Գեղարվեստական մարմնավորում
Ռոմանտիզմի դարաշրջանի գրողները չէին թաքցնում իրենց հետաքրքրությունը մագնիսականության հնարավորությունների նկատմամբ։ Օրինակ՝ Ժան Պոլն այս կերպ բուժեց կնոջ ատամի ցավը, մինչդեռ Շելինգը կատարյալ ֆիասկո ունեցավ խորթ դստեր բուժման մեջ ։ Հոֆմանը, ով «Մագնիսացնողը» (1814 թ.) պատմվածքը նվիրել է մեսմերիզմի «մութ կողմին», վերադարձել է այս թեմային «Չարաբաստիկ հյուրը» և «Դատարկ տունը» պատմվածքներում։ Ռուսաստանում Ա. Պոգորելսկին («Մագնիսատորը» վեպը) և Վ. Օդոևսկին («Կոսմորամա» պատմվածքը) գրել են մագնիսացնող սարքերի մասին։ Ամերիկացի գրող Էդգար Ալան Պոն այս թեմային անդրադարձել է «Մեսմերիկ հայտնությունը», «Զառիթափ լեռների վեպը» և «Ճշմարտությունը պարոն Վալդեմարի հետ կատարվածի մասին» պատմվածքներում։ Ն.Վ. Գոգոլը «Քիթը» պատմվածքում նույնպես անդրադառնում է կենդանական մագնիսականության թեմային։